**Ministru kabineta noteikumu projekta**

**„Grozījumi Ministru kabineta 2015. gada 13. oktobra noteikumos Nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju””” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir precizēt atbalsta saņemšanas nosacījumus Latvijas Lauku attīstības programmas 2014.–2020. gadam apakšpasākumā “Darbību īstenošana saskaņā ar sabiedrības virzītas vietējās attīstības stratēģiju”. Plānotie grozījumi nepārsniedz esošo apakšpasākumam pieejamo finansējumu. Tiesību akts stājas spēkā pēc tā publicēšanas izdevumā “Latvijas Vēstnesis”, daļa normu stājas spēkā 2018. gada 1. augustā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2015. gada 13. oktobra noteikumos Nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju””” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts sagatavots, lai izdarītu grozījumus Ministru kabineta 2015. gada 13. oktobra noteikumos Nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju”” (turpmāk – noteikumi), precizējot atbalsta saņemšanas nosacījumus, publiskā finansējuma veidu un apmēru, attiecināmās un neattiecināmās izmaksas, pieteikšanās kārtību, projektu vērtēšanas un lēmumu pieņemšanas kārtību un projekta īstenošanas nosacījumus.**Atbalsta saņemšanas nosacījumi**Tiek precizēta noteikumos noteiktā mazvērtīgā inventāra definīcija, jo grozījumi likumā “Par iedzīvotāju ienākuma nodokli” paredz, ka no 2018. gada 1. janvāra saimnieciskās darbības veicējiem (fiziskām personām) pamatlīdzekļu nolietojumu aprēķina atsevišķi par katru pamatlīdzekli, kura iegādes vērtība ir lielāka par 1000 *euro*. Lai novērstu to, ka iegādes zem 1000 *euro* atbilstoši noteikumu definējumam tiek uzskatītas par mazvērtīgo inventāru, ko nevar ietvert projekta attiecināmajās izmaksās, tiek noteikta jauna definīcija, ka mazvērtīgais inventārs ir inventārs, kura kalpošanas laiks ir mazāks par pieciem gadiem. Termiņš noteikts saskaņā ar Eiropas Parlamenta un Padomes (ES) 2013.gada 17.decembra regulas Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006, 71.panta 1.punktā minēto projektā iegādāto investīciju uzraudzības periodu.Tiek precizēts atbalsta saņemšanas nosacījums par atbalsta pretendenta juridiskās adreses, struktūrvienības darbības vietas vai deklarētās dzīvesvietas atrašanos vietējās rīcības grupas darbības teritorijā gadījumā, ja projektā ir paredzēta darbinieku dalība mācībās produktivitātes kāpināšanai un ar sabiedriskām attiecībām saistītas darbības, nosakot izņēmumu, ka projektā šīs izmaksu pozīcijas ir kopā ar pamatlīdzekļu iegādi vai būvniecību, jo šajā gadījumā projekta īstenošanas vietai ir jābūt vietējās rīcības grupas darbības teritorijā un to pierāda projektā norādītais kadastra numurs. Atbilstoši Ministru kabineta 2014. gada 30. septembra noteikumu Nr. 598 „Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā” (turpmāk – virsnoteikumi) 9.3. apakšpunktam Lauku atbalsta dienests nepiešķir atbalstu atbalsta pretendentam, kam projekta apstiprināšanas brīdī ir konstatētas kādas no grūtībās nonākuša uzņēmuma pazīmēm. Ar noteikumu projektu tiek precizēts noteikumu 14.1. apakšpunkts, kā arī pievienota atsauce uz noteikumu 5.1punktu, jo tajā minētā darbība ir saistīta ar atbalsta pretendenta saimniecisko darbību.**Publiskā finansējuma veids un apmērs**Lai nodrošinātu veiksmīgu publiskā finansējuma izmantošanu un novērstu publiskā finansējuma atlikumu veidošanos sabiedrības virzītas vietējās attīstības stratēģijas rīcības plānā ietvertajām rīcībām, kas tiek īstenotas aktivitātē “Vietējās ekonomikas stiprināšanas iniciatīvas”, pēdējā projektu pieņemšanas kārtā, kurā ir izveidojies atlikums ar publisko finansējumu mazāk nekā 20 000 *euro*, tiek pieļauts atbalsta apmēra samazinājums projekta īstenošanai. **Attiecināmās un neattiecināmās izmaksas**Tā kā pirms pēdējā maksājuma pieprasījuma apstiprināšanas tiek veikta kontrole uz vietas, lai varētu pārliecināties par izveidotās ēkas, telpas un teritorijas izmantošanu atbilstoši projektā plānotajam mērķim, nodrošinot projektā paredzēto ražošanas procesu vai pakalpojuma sniegšanu, noteikumi paredz pienākumu atbalsta saņēmējam to aprīkot pirms pēdējā maksājuma pieprasījuma iesniegšanas Lauku atbalsta dienestā.Aktivitātē “Vietas potenciāla attīstības iniciatīvas” atbalstu var saņemt mācību organizēšanai, un tas ietver, piemēram, lektora izmaksas, tāpēc ir nepieciešams attiecināt nodokļus un nodevas.**Pieteikšanās kārtība un iesniedzamie dokumenti**Lauku atbalsta dienesta likuma 3.1 panta trešā daļa noteic, ka atbalsta pretendenti iesniegumu atbalsta saņemšanai, kā arī tam pievienotos dokumnetus iesniedz, izmantojot Elektroniskās pieteikšanās sistēmu, ja vien attiecīgā atbalsta piešķiršanas kārtību reglamentējošajos normatīvajos aktos nav paredzēts, ka iesniegumu iesniedz papīra formā. Ja dokuments ir iesniegts, izmantojot elektronisko pieteikšanās sistēmu, šim dokumentam ir juridisks spēks arī tad, ja tajā nav rekvizīta “paraksts”.Ievērojot iepriekšminēto, noteikumu projektā paredzēts, ka projekta iesniegums iesniedzams tikai Lauku atbalsta dienesta Elektroniskās pieteikšanās sistēmā. Jau patlaban no visiem iesniegtajiem projektu iesniegumiem apakšpasākumā “Darbību īstenošana saskaņā ar sabiedrības virzītu vietējās attīstības stratēģiju” 63 procenti projektu iesniegumi tiek iesniegti Lauku atbalsta dienesta Elektroniskās pieteikšanās sistēmā. Tā atbalsta pretendentiem atvieglo gan projekta iesnieguma aizpildīšanu, ko nodrošina tiešsaistes piekļuve no jebkuras vietas un automātiska tehnisku kļūdu pārbaude pirms projekta iesnieguma iesniegšanas, gan tā pārraudzību. Projekta iesnieguma aizpildīšanas process ir papildināts ar skaidrojošu informāciju, kā arī ir pieejama papildu informācija par iesniegto projekta iesnieguma apstrādi – dažādām problēmām vai atbalsta izmaksu, kā arī saziņu. Lauku atbalsta dienests nodrošina informācijas apmaiņu ar pretendentu, izmantojot Elektroniskās pieteikšanās sistēmu tā, ka atbalsta pretendenta profilā tiek uzkrāta (saglabāta) visa nepieciešamā informācija. Pāreja uz projektu iesniegumu iesniegšanu Lauku atbalsta dienesta Elektroniskās pieteikšanās sistēmā būtiski atvieglos atbalsta pretendentu iesniegto projektu iesniegumu administrēšanu arī vietējām rīcības grupām, jo nebūs nepieciešams personīgi iesniegtos projektu iesniegumus un tiem pievienotos dokumentus ievadīt Lauku atbalsta dienesta Elektroniskās pieteikšanās sistēmā un pēc projektu izvērtēšanas tos nogādāt Lauku atbalsta dienestam, kā arī vietējām rīcības grupām tiks nodrošināta savlaicīga piekļuve projektu iesniegumiem, kas personīgi tiek iesniegti Lauku atbalsta dienestā.Kopprojekta īstenošanā ir iesaistītas vairākas juridiskas personas, tāpēc arī tām ir jāapliecina atbalsta deklarācijā noteikto prasību izpilde. Šī iemesla dēļ noteikumu projekts paredz grozījumus noteikumu 43.2. apakšpunktā, to papildinot ar prasību atbalsta pretendenta deklarāciju iesniegt katram kopprojekta dalībniekam.**Projektu vērtēšana un lēmumu pieņemšana**Noteikumu projektā ietvertie grozījumi, kas saistīti ar projekta vērtēšanu un lēmumu pieņemšanu, attiecas uz redakciju, kas ir apstiprināta ar Ministru kabineta 2017. gada 26. septembra noteikumiem Nr.589 „Grozījumi Ministru kabineta 2015. gada 13. oktobra noteikumos Nr.590 „Valsts un Eiropas Savienības atbalsta piešķiršanas kārtība lauku attīstībai apakšpasākumā „Darbību īstenošana saskaņā ar sabiedrības virzītas vietējās attīstības stratēģiju””” un stāsies spēkā 2018. gada 1. augustā. Ar noteikumu projektu tiek precizēts noteikumu 50.3. apakšpunkts, paredzot, ka vietējās rīcības grupas sagatavotajā projektu sarakstā ietver informāciju par projektu pieņemšanas kārtā izsludinātā publiskā finansējuma pārdali starp sabiedrības virzītas vietējās attīstības stratēģijas rīcības plānā ietvertām rīcībām, ja kādā no rīcībām projektu iesniegumi ir iesniegti par mazāku publisko finansējumu un ir izveidojies atlikums. Tas saistīts ar grozījumiem kārtībā, kādā vietējā rīcības grupa ar Lauku atbalsta dienestu saskaņo publiskā finansējuma pārdali starp sabiedrības virzītas vietējās attīstības stratēģijas rīcības plānā ietvertām rīcībām. Patlaban saskaņā ar Ministru kabineta 2015. gada 10. marta noteikumu Nr. 125 „Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai” 50. punktu vietējā rīcības grupa to izdara piecu darbdienu laikā pēc projektu vērtēšanas dokumentācijas, tostarp projektu saraksta, iesniegšanas Lauku atbalsta dienestā, savukārt no 2018.gada 1.augusta vietējā rīcības grupa to paveiks piecu darbdienu laikā pēc lēmējinstitūcijas lēmuma pieņemšanas un pirms projektu vērtēšanas dokumentācijas iesniegšanas Lauku atbalsta dienestā. Tādējādi publiskā finansējuma pārdali starp sabiedrības virzītas vietējās attīstības stratēģijas rīcības plānā ietvertām rīcībām var atspoguļot projektu sarakstā.Noteikumu 50.1. apakšpunkts tiek precizēts, nosakot vietējai rīcības grupai pienākumu paziņot atbalsta pretendentam par lēmumu noraidīt projektu, ja tas neatbilst sabiedrības virzītas vietējās attīstības stratēģijas rīcības plānā noteiktajai rīcībai. Šādos gadījumos projekts netiek vērtēts pēc projektu vērtēšanas kritērijiem. Saskaņā ar Lauksaimniecības un lauku attīstības likuma 5.panta 7.1 daļu valsts un Eiropas Savienības atbalsta administrēšanā iesaistītā institūcija lēmumu par atbalsta iesnieguma apstiprināšanu vai noraidīšanu pieņem ne vēlāk kā piecu mēnešu laikā pēc projekta iesnieguma iesniegšanas, tāpēc noteikumu 50.4. apakšpunkts paredz garāku vērtēšanas termiņu (divus mēnešes) projektiem, par kuriem vietējā rīcības grupa pieņem lēmumu noraidīt, ja projekts neiegūst vismaz minimālo punktu skaitu atbilstoši vērtēšanas kritērijiem vai tam piešķirtais punktu skaits publiskā finansējuma iegūšanai attiecīgā kārtā nav pietiekams. Ir nepieciešams papildu laiks, lai sagatavotu dokumentāciju un pamatotus lēmumus atbalsta pretendentiem par projekta noraidīšanu. Vietējai rīcības grupai ir pienākums ar projektu vērtēšanu saistīto dokumentāciju iesniegt Lauku atbalsta dienestam, kas turpina vērtēt projektus, par kuriem vietējā rīcības grupa ir pieņēmusi lēmumu, ka tie atbilst sabiedrības virzītas vietējās attīstības stratēģijai un tiem ir pietiekams publiskais finansējums. Lai dokumentāciju iesniegtu laikus un neaizkavētu projektu vērtēšanu un lēmuma pieņemšanu par atbalsta piešķiršanu, noteikumu 50.1punktā noteikts, ka vietējā rīcības grupa dokumentāciju iesniedz 10 darbdienu laikā pēc noteikumu 50. punktā noteiktā vērtēšanas termiņa beigām. Noteikumu projekts paredz pienākumu vietējām rīcības grupām Lauku atbalsta dienesta Elektroniskās pieteikšanās sistēmā iesniegt arī informāciju par vietējās rīcības grupas pārstāvjiem, kuri iegūst valsts amatpersonas statusu, beidz pildīt valsts amatpersonas pienākumus vai valsts amatpersonas pienākumus pilda uz laiku (aizvieto). Lauku atbalsta dienests par to informē Valsts ieņēmumu dienestu. Tādējādi tiek noteikta kārtība, kā tiks nodrošināta likuma “Par interešu konflikta novēršanu valsts amatpersonas darbībā” 20.panta 5.punktā minētā pienākuma izpilde. Saskaņā ar virsnoteikumu 14.5. apakšpunktu, ja Lauku atbalsta dienests noraida projekta iesniegumu, ievērojot atbrīvoto publisko finansējumu, piecu mēnešu laikā pēc projektu iesniegumu iesniegšanas kārtas beigām Lauku atbalsta dienests vērtē citu projekta iesniegumu no vērtēšanai nenodotajiem projektu iesniegumiem, kas ieguvis lielāko punktu skaitu. Apakšpasākumā “Darbību īstenošana saskaņā ar sabiedrības virzītu vietējās attīstības stratēģiju” pirms projektu iesniegumu vērtēšanas Lauku atbalsta dienestā vietējā rīcības grupa pieņem lēmumu par projektu atbilstību sabiedrības virzītas vietējās attīstības stratēģijai un sarindo projektu iesniegumus atbilstoši iegūtajam punktu skaitam projektu vērtēšanas kritērijos. Noteikumu projektā tiek precizēts noteikumu 51. punkts, paredzot, ka vietējā rīcības grupa var atcelt iepriekš pieņemto lēmumu par projekta iesnieguma noraidīšanu un virzīt vērtēšanai Lauku atbalsta dienestam projektu, kam bija nākamais lielākais punktu skaits projektu vērtēšanas kritērijos. Tādējādi tiek skaidrāk izteikta virnsoteikumos paredzētā iespēja atbrīvojušo publisko finansējumu novirzīt citam projektam, ievērojot apakšpasākuma “Darbību īstenošana saskaņā ar sabiedrības virzītu vietējās attīstības stratēģiju” specifiku, jo attiecībā uz šo jautājumu spēkā esošo noteikumu nākotnes redakcija ir vispārīga. **Projekta īstenošanas nosacījumi**Ar noteikumu projekta 1.20. un 1.21. apakšpunktu tiek tehniski precizēts noteikumu 59. punkts un 60.1. apakšpunkts, tos saskaņojot ar noteikumu 43.5.1., 43.5.2., 43.5.5., 44.5.1., 44.5.2. un 44.5.5. apakšpunktā minētajiem dokumentiem un to iesniegšanas termiņiem. Tā kā vietējās pašvaldības saskaņā ar virsnoteikumu 6.2 punktu iepirkumu dokumentus par pamatlīdzekļu un programmnodrošinājuma iegādi var iesniegt sešu mēnešu laikā pēc dienas, kad stājas spēkā Lauku atbalsta dienesta lēmums par projekta iesnieguma apstiprināšanu, un Lauku atbalsta dienestam ir jāpārbauda dokumentācija, vietējai pašvaldībai projektā, kurā paredzēta pamatlīdzekļu iegāde, noteikumu 59. un 60. punktā minētie nosacījumi nav piemērojami.Atbalsta pretendentu tiesiskā paļāvība tiks nodrošināta, normatīvajā aktā izdarītos grozījumus piemērojot projektu iesniegumiem, kas tiks iesniegti projektu iesniegumu pieņemšanas kārtā, kura izsludināta pēc grozījumu stāšanās spēkā. Attiecībā uz nepārtrauktajām projektu iesniegumu pieņemšanas kārtām, kas ilgst vairāk nekā 30 kalendāra dienas un ir izsludinātas pirms grozījumu stāšanās spēkā, atbalsta pretendentu tiesiskā paļāvība tiks nodrošināta, normatīvajā aktā izdarītos grozījumus piemērojot projektu iesniegumiem, kas tiks iesniegti nepārtrauktajā projektu iesniegumu pieņemšanas kārtā 30 kalendārās dienas pēc grozījumu stāšanās spēkā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem – juridiskām personām (tostarp vietējām pašvaldībām, biedrībām un nodibinājumiem) un fiziskām personām, kas veic vai plāno veikt saimniecisku darbību vai arī īstenos sabiedriskā labuma projektu. Tas attieksies arī uz vietējām rīcības grupām, t.i., biedrībām un nodibinājumiem, kam piešķirts atbalsts sabiedrības virzītas vietējās attīstības stratēģijas īstenošanai. |
| 2. | Tiesiskā regulējuma ietekme uz tautsaimniecību un administratīvo slogu | Ar grozījumiem noteikumos tiks mazināts administratīvais slogs vietējām rīcības grupām. Patlaban vietējās rīcības grupas personīgi iesniegtos projektu iesniegumus un tiem pievienotos dokumentus ievada Lauku atbalsta dienesta Elektroniskās pieteikšanās sistēmā. Lauku atbalsta dienesta apkopotā informācija liecina, ka kopumā iesniegti ir ap 3400 projektu iesniegumi, no tiem apmēram 37 procenti – papīra formā. Iesniegtais projektu iesniegumu skaits ļoti atšķiras starp vietējām rīcības grupām. Pirmajās projektu pieņemšanas kārtās projektu iesniegumi vairāk tika sniegti papīra formā, bet nu tendence ir tos vairāk iesniegt elektroniski Lauku atbalsta dienesta Elektroniskās pieteikšanās sistēmā. Turklāt arī vietējās rīcības grupas motivē atbalsta pretendentus izmantot Lauku atbalsta dienesta Elektroniskās pieteikšanās sistēmu, piešķirot papildu punktus projektu vērtēšanas kritērijos. |
| 3. | Administratīvo izmaksu monetārs novērtējums | Administratīvās izmaksas mērķgrupai, ko veido fiziskas personas, gada laikā nepārsniegs 200 *euro*, bet mērķgrupai, ko veido juridiskās personas, gada laikā nepārsniegs 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Saistītie tiesību aktu projekti | „Grozījumi Ministru kabineta 2015. gada 10.marta noteikumos Nr.125 „Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai””. Nepieciešams precizēt termiņu, kurā ar Lauku atbalsta dienestu tiek saskaņota projektu pieņemšanas kārtā izsludinātā publiskā finansējuma pārdale starp sabiedrības virzītas vietējās attīstības stratēģijas rīcības plānā ietvertajām rīcībām, ja kādā no rīcībām projektu iesniegumi ir iesniegti par mazāku publisko finansējumu un ir izveidojies atlikums (01.03.2018. Nr.8 21.§ (VSS-202)). |
| Atbildīgā institūcija | Zemkopības ministrija |
| Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Noteikumu projekts 2018. gada 16. februārī tika nosūtīts saskaņošanai nozares pārstāvjiem – biedrībai “Latvijas Lauku forums”, kas pārstāv 34 vietējo rīcības grupu intereses, un publisko un privāto partnerattiecību biedrībai “Zied zeme”.Informācija par noteikumu projektu 2018. gada 15. februārī tika ievietota tīmekļa vietnē www.zm.gov.lv. |
| 3. | Sabiedrības līdzdalības rezultāti | No nozares pārstāvjiem saņemtie iebildumi un priekšlikumi tika pārrunāti tikšanās laikā 2018. gada 1. martā un iespēju robežās tika ņemti vērā un iestrādāti noteikumu projektā.Par tīmekļa vietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Karlsone 67027077

andra.karlsone@zm.gov.lv